หลังจากมีไรเสร็จ ประมาณ 3 ชั่วโมง พอลุกขึ้นเดินทีก็จะมีน้ำไหลออกมาคล้ายๆฉี่ ไม่รู้เป็นเพราะว่าตกขาวหรือน้ำอสุจิ เพราะมีการหลั่งในแล้วกินยาคุมฉุกเฉินไปหลังจากมีเพศสัมพันธ์ได้ 10-20 นาทีค่ะ บอกหน่อยค่ะว่ามันคือน้ำอะไร
สวัสดีค่ะ Mickeyน้ำใสๆที่ไหลออกจากช่องคลอดหลังการมีเพศสัมพันธ์นั้นเกิดได้จากหลายสาเหตุค่ะ บอกแน่นอนได้ยาก อาจเป็นน้ำหล่อลื่นของทั้งฝ่ายชายหรือฝ่ายหญิงก็ได้ น้ำอสุจิจากเพศชายก็ได้ กรณีไม่ได้ใส่ถุงยางอนามัย ส่วนน้ำปัสสาวะที่เล็ดลอดออกมาก็ยังมีโอกาสเกิดได้ แม้ว่าจะเกิดได้น้อยในหญิงอายุน้อยที่ท่อปัสสาวะน่าจะยังไม่มีการเล็ดได้ง่ายๆโดยหากหลังมีเพศสัมพัันธ์ ได้ใช้ยาคุมฉุกเฉินภายใน 72 ชั่วโมง มีโอกาสตั้งครรภ์ได้น้อย ยามีประสิทธิภาพ 80-90% ค่ะ แต่ไม่ควรใช้วิธีดังกล่าวบ่อยๆ เพราะผลข้างเคียงเช่นเลือดออกผิดปกติทางช่องคลอดเกิดได้มาก และทำให้ประจำเดือนมาคลาดเคลื่อน และประสิทธิภาพต่ำกว่าวิธีอื่นเบื้องต้นไม่สวนล้างช่องคลอด และกินยาคุมฉุกเฉินให้ครบตามข้างฉลากกำหนด